**ELNÖKSÉGI JEGYZŐKÖNYV**

Időpont: 2023. 08. 25., 9:00 – 10:00

Helyszín: Online

Jelen vannak: Szirák Sára titkár, Kiss A. Kriszta, Górász Péter, Pinczési Botond, Gondos Mária Magdolna elnökségi tagok, Konkoly Dániel és Pataki Viktor társelnökök

Elnök megállapítja, hogy az elnökségi ülés határozatképes. Elnökség egyhangúlag elfogadja a napirendet, amellyel kapcsolatban az alábbi döntések születnek.

Levezető elnök: Pataki Viktor (egyhangú + 1 tartózkodás)

Jegyzőkönyv-vezető: Szirák Sára (egyhangú + 1 tartózkodás)

Napirendi pontok: egyhangúlag elfogadva

* **FISZ programok** –Szirák Sára ismerteti az őszi programok szervezésével, időpontjával és helyszínével kapcsolatos megbeszélnivalókat. Górász Péter beszámol a helyszínekkel folytatott levelezésről és a sikeres foglalásokról. Az elnökség elfogadja a beszámolót.
* Az elnökségi tagok kijelölik az egyes programok kapcsán fennmaradó teendőket, javaslatokat tesznek **a FISZ Junior, a FISZ 25 beszélgetés és a Csáth Géza-díj** átadó kapcsán. Szirák Sára beszámol a sajtókommunikációs fejleményekről és teendőkről az események kapcsán, illetve meghívja az elnökség többi tagját a rendezvényekre, kéri a részvételi szándék jelzését szóban vagy annak jelölését a közösségi média felületein. Az elnökség egyhangúlag elfogadja a javaslatot.
* Konkoly Dániel és Gondos Magdolna ismerteti a kiírt **könyves pályázat**tal kapcsolatos fejleményeket és jelzi, hogy a FISZ Könyvek és Hortus Conclusus sorozat szerkesztői elküldték a megjelentetésre kiválasztott könyvek címét, még várjuk a Minerva sorozatban esedékes címeket. Az elnökség egyhangúlag elfogadja a beszámolót.